Amalrewlivans

**Amalrewlivans** (hanow gwadn - amalrewlivek) ew an processys a sew teudhi ha rewi en tiredhow a-ugh rewlivow po ogas dhe rewlivow. Etho tiredhow pekar ha Kernow na veu rewlivys a wodhevis amalrewlivans dres Oos an Rew. 

Amalrewlivans a dheuth testen akademek en dororieth woja Walery Łoziński, dororydh polonek, dhe gomendya an ger en 1909.

En venowgh an tir en tiredhow amalrewlivek ew rewys, hebm ew stagrew (*permafrost*).

Permafrost_in_Herschel_Island_015.jpg|Block rew en stagrew
Permafrost_in_Herschel_Island_001.jpg|Stagrew ow teudhi, Enys Herschel, Kanada

 
## Elvednow a wra effeythya war amalrewlivans
* Dorles - tempredhow ew yeynna en tiredhow pella dhort an kehysedh.
* Ughder - an tempredh a godh 1°C gen pub 100m a uhelder.
* Frosow morow bras - frosow dhort tiredhow pedneghlek a ell yeynhe tiredhow pella dhort an pedneghel.
* Brastirekter - tiredhow en kres brastir ew yeynna.

## Processys amalrewlivans
Ma amalrewlivans ow kwasya niver a brocessys a ell gul godhasow kemysk avrewlys. An processys a gomprehend:
*  Ober rewi-teudhi - ma kelghow a deudhi (e'n jydh po hav) ha rewi (e'n nos po gwav) ow kawsya dowr dhe efani ha krackya karrek.

Abiskorock.JPG|Dowr ow mow dhe fols e'n garrek, rewi hag efani an fols
Hilton_Fell_-_geograph.org.uk_-_1250531.jpg|Meyn rewvrewys woja ober rewi-teudhi
Copa%27r_Glyder_Fach_06.JPG|Effeyth ober rewi-teudhi war Glyder Fawr, Kembra

*  Gweresliv - ema spysow a rewi ha teudhi e'n gweres ow kawsya an gweres dhe liva war nans leder.
*  Oorliv - haval orth weresliv bes war dir gwastas. Ema gweres leun a dhowr ow teudhi ha liva.
*  Karreklabmow - ober rewi-teudhi a wra meyn lows. Anjei a ell kodha war nans leder avel karrekslynk po erghslynk rag furvya radel.
*  Erghtewedha - ergh hag a dreyl dhe rew a ell tewedha hag usya an garrek weli gen gweres dowr teudh.

Wilcox_Pass_trail_at_the_Columbia_Icefields…the_Athabaska_glacier…note_ice_buses_(7897973894).jpg|Kloutys ergh a-ugh an Rewliv Athabaska
Snow_patch_-_geograph.org.uk_-_946112.jpg|Klout ergh en Sgotlond


## Tirfurvow
* Klusva - (*felsenmeer* po *blockfield* en Sowsnek) karrek weli a-ugh an rewliv ew terrys gen ober rewi-teudhi.

Path_to_Broad_Crag_-_geograph.org.uk_-_994406.jpg|Klusva war Broad Crag, radn a Scafell Pike, uhella menedh Pow an Sowson
Glyder_Fawr_rocks.JPG|Klusva war Glyder Fawr (Cludair ew klusva en Kembrek), Park Kenedhlek Eryri

* Pednvrewyon - (*head* po *coomberock* en Sowsnek) - godhasow lows gwayys war nans leder woja gweresliv. Ma an ger *coomberock* ow kampolla godheaow krey war woles ledrow krey en radn dyhow Pow an Sowson, *head* ew term usys en Kernow en kensa (1839) rag godhasow kemysk a garrygi erel, rag ensampel en Dartmoor.

Restren:SolifluctionWyoming1.jpg|Lappys gweresliv a bednvrewyon en Wyoming
Restren:Solifluction at Daisetsu Mt.jpg|Terassys gweresliv en Nihon ow tiskwedha an godhasow kemysk
Restren:Raised Beach - geograph.org.uk - 370173.jpg|Treth derevys ogas dhe Brighton, Pow an Sowson. War woles ma godhasow treth kens Oos an Rew, a-ugh ema pednvrewyon gen mantedhednow a olifanses kensistorek (mamothas) ha dowrvergh et anjei.
Restren:Climate history revealed^ - geograph.org.uk - 71736.jpg|Pednvrewyon dhort nanj ew 20,000-100,000 vledhen

* Dor patronys - dor patronys a hwer lebma hwra meyn furvya kelghow, liestuegyon ha linednow, ow kroegi war an tirwedh leel. Rewi ha teudhi a dreyl an godhasow ha digemyska tewes ha bili.

Restren:Melting pingo wedge ice.jpg|Pingo ha dor patronys en Kanada
Restren:Alaska patterned ground 1973.jpg|Dor patronys en Alaska
Restren:Permafrost stone-rings hg.jpg|Kelghow meyn en Svalbard
Restren:Stone stripes - geograph.org.uk - 217522.jpg|Linennow meyn en Sgotlond

* Lappys gweresliv - (*solifluction lobes* en Sowsnek) furvyes era anjei pan wrug gweres leun a dhowr liva war nans leder drefen gravedh, ow furvya lappys shap U

SolifluctionWyoming1.jpg|Lappys gweresliv en Wyoming
Solifluktion_Girlande.JPG|Effeyth gweresliv en Swistir

* Karnow - (*Tor* en Sowsnek) Usys ew an ger ma rag deskriva tirfurvow haval aga semlant bes furvyes gen niver a vor'ow. En tiredhow amalrewlivek, ma ober rewi-teudhi ow brewi radnow a'n karrygi ha gara blockys an eyl war bedn y gila.

Tor_on_Knocknagun,_Wicklow,_Ireland.jpg|Karn en Wicklow, Iwerdhon
Kilmar_Tor_-_geograph.org.uk_-_7112.jpg|Karn Kilmargh, Goon Brenn, Kernow

* Radel - (*scree* en Sowsnek) furvyes woja ober rewi-teudhi dhe derri an garrek war alsyow. Ma an darnow ow kodha war nans an leder serth.

Loch_Coire_Lagan_-_geograph.org.uk_-_2629326.jpg|Radel en Coire Lagan, Menydhyow an Cuiltheann
Illgill_Head_screes.jpg|Radel Wastwater, Pow an Lydnow


Tundra ew an ekosystem kevys en tiredhow amalrewlivek, po Arktik/Antarktika, hebm ew pedneghlek, po Alpek, menedhyek.

Vontut_National_Park.jpg|Tundra en Kanada
Sahale_Peak.jpg|Tundra uheltir en Washington, Statys Unys


## Gwenslows
Gwenslows (*loess* en Sowsnek) ew tewes a alja bos hwethys pell dhort rewlivow dhe diredhow amalrewlivek. Dell ew usys tewes po pri liw melyn ew. Gwenslows a ros y hanow dhe Dhowr Melyn po Hwang Ho en China. Pur kebmyn ew en Asi kres ha'n Statys Unys. 

Yellow_River_-_panoramio.jpg|Dowr Melyn en China
LoessVicksburg.jpg|Gwenslows en stat Mississippi, Statys Unys
Loess_landscape_china.jpg|Tirwedh gwynslows en China